CELEX: 32019R0460
Language: et
Date: 2019-01-30 00:00:00
Title: Komisjoni delegeeritud määrus (EL) 2019/460, 30. jaanuar 2019, millega muudetakse Euroopa Parlamendi ja nõukogu määrust (EL) nr 648/2012 seoses selliste üksuste loeteluga, kelle suhtes kohaldatakse erandit (EMPs kohaldatav tekst)

22.3.2019   
               
               
                  ET
               
               
                  Euroopa Liidu Teataja
               
               
                  L 80/8
               
            
         KOMISJONI DELEGEERITUD MÄÄRUS (EL) 2019/460,
         30. jaanuar 2019,
         millega muudetakse Euroopa Parlamendi ja nõukogu määrust (EL) nr 648/2012 seoses selliste üksuste loeteluga, kelle suhtes kohaldatakse erandit
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (1) eriti selle artikli 1 lõiget 6,
         ning arvestades järgmist:
         
                     (1)
                  
                  
                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigis ja selle suhtes lõpeb alates väljaastumislepingu jõustumise kuupäevast või lepingu puudumise korral kaks aastat pärast sellest teatamist, kui Euroopa Ülemkogu ei otsusta kokkuleppel Ühendkuningriigiga ühehäälselt seda tähtaega pikendada.
                  
               
                     (2)
                  
                  
                     Läbirääkijate vahel kokku lepitud väljaastumislepinguga nähakse ette kord liidu õiguse sätete kohaldamiseks Ühendkuningriigi suhtes ja Ühendkuningriigis ka pärast kuupäeva, mil lõpeb aluslepingute kohaldamine Ühendkuningriigi suhtes ja Ühendkuningriigis. Kui nimetatud leping jõustub, kohaldatakse määrust (EL) nr 648/2012, sealhulgas kõnealuse määruse artikli 1 lõike 4 punktiga a ette nähtud erandit Ühendkuningriigi suhtes ja Ühendkuningriigis üleminekuperioodil vastavalt kõnealusele lepingule ning kohaldamine lõpeb üleminekuperioodi lõppedes.
                  
               
                     (3)
                  
                  
                     Erisätete puudumise korral tooks Ühendkuningriigi väljaastumine liidust kaasa selle, et määruse (EL) nr 648/2012 artikli 1 lõike 4 punkti a kohast erandit Euroopa Keskpankade Süsteemi (EKPS) liikmetele ja teistele sarnaseid ülesandeid täitvatele liikmesriikide asutustele ning muudele liidu ametiasutustele, kelle ülesanne on riigivõla haldamine või kes on kaasatud riigivõla haldamisse, ei kohaldata enam Ühendkuningriigi keskpanga suhtes ega muude avaliku sektori asutuste suhtes, kelle ülesanne on riigivõla haldamine või kes on kaasatud riigivõla haldamisse.
                  
               
                     (4)
                  
                  
                     Komisjon on hinnanud selliste keskpankade ja avaliku sektori asutuste rahvusvahelist käsitlemist, kelle ülesanne on riigivõla haldamine või kes on kaasatud riigivõla haldamisse, õigusakti alusel, mida kohaldatakse Ühendkuningriigis pärast selle liidust väljaastumist, ning on esitanud Euroopa Parlamendile ja nõukogule oma järeldused. Komisjon analüüsis võrdlevalt kõnealust käsitlust ja riskijuhtimisstandardeid, mida kohaldatakse nende tuletistehingute suhtes, mille on teinud Ühendkuningriigis kõnealused asutused ja keskpangad.
                  
               
                     (5)
                  
                  
                     Komisjoni hinnangus jõuti järeldusele, et Ühendkuningriigi keskpangale ja avaliku sektori asutustele, kelle ülesanne on riigivõla haldamine või kes on kaasatud riigivõla haldamisse, tuleks teha erand kliirimis- ja aruandlusnõuetest ning nõudest kohaldada riskimaandamismeetmeid määruses (EL) nr 648/2012 sätestatud kliirimata tehingute suhtes.
                  
               
                     (6)
                  
                  
                     Ühendkuningriigi ametiasutused on kinnitanud EKPSi liikmete staatust, õigusi ja kohustusi, sealhulgas oma kavatsust teha käesoleva määruse (EL) nr 648/2012 artikli 1 lõikes 4 sätestatuga sarnane erand EKPSi liikmetele, muudele sarnaseid ülesandeid täitvatele liikmesriikide asutustele ja muudele liidu avaliku sektori asutustele, kelle ülesanne on valitsemissektori võla haldamine või kes on kaasatud valitsemissektori võla haldamisse.
                  
               
                     (7)
                  
                  
                     Seega tuleks Ühendkuningriigi keskpank ja avaliku sektori asutused, kelle ülesanne on riigivõla haldamine või kes on kaasatud riigivõla haldamisse Ühendkuningriigis, lisada määruses (EL) nr 648/2012 sätestatud selliste üksuste loetellu, kelle suhtes kohaldatakse erandit.
                  
               
                     (8)
                  
                  
                     Seepärast tuleks määrust (EL) nr 648/2012 vastavalt muuta.
                  
               
                     (9)
                  
                  
                     Komisjon jälgib ka edaspidi korrapäraselt nende keskpankade ja ametiasutuste õiguslikku käsitlust, kelle suhtes kohaldatakse erandit kliirimis- ja aruandlusnõuetest, ja kes on sätestatud määruse (EL) nr 648/2012 artikli 1 lõike 4 punkti c loetelus. Kõnealust loetelu võib ajakohastada, kui nende kolmandate riikide õiguskorras toimub muutusi ja kui ilmneb uusi asjaolusid. Uue hindamise tulemusel võidakse mõned kolmandad riigid jätta välja selliste üksuste loetelust, kelle suhtes kohaldatakse erandit.
                  
               
                     (10)
                  
                  
                     Käesolev määrus peaks jõustuma võimalikult kiiresti ja seda tuleks kohaldada alates päevast, mis järgneb päevale, mil lõpetatakse määruse (EL) nr 648/2012 kohaldamine Ühendkuningriigi suhtes ja Ühendkuningriigis,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 648/2012 artikli 1 lõike 4 punkti c lisatakse alapunkt ix:
            
               
                           „ix)
                        
                        
                           Suurbritannia ja Põhja-Iiri Ühendkuningriik.“
                        
                     
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates päevast, mis järgneb päevale, mil lõpetatakse määruse (EL) nr 648/2012 kohaldamine Ühendkuningriigi suhtes ja Ühendkuningriigis.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 201, 27.7.2012, lk 1.